***Stardust*** merupakan filem fantasi 2007dari Paramount Pictures, diarahkan oleh Matthew Vaughn. Ia diadaptasikan dari novel Neil Gaiman, Stardust (nama yang sama digunakan untuk filem), dibintangi oleh Charlie Cox, Ben Barnes, Michelle Pfeiffer, Claire Danes, Sienna Miller, Rupert Everett, Ricky Gervais, David Walliams, Nathaniel Parker, Peter O'Toole, David Kelly, Robert De Niro, dan Mark Heap. 

Pada tahun 2008, filem ini memenangi *Hugo Award for Best Dramatic Presentation, Long Form*.

Plot
----

Suatu petang di sebuah pekan kecil, Wall, seorang pemuda, Dunstan Thorn menyelinap keluar menembusi tembok yang dibina untuk memisahkannya dengan dunia satu lagi. Di dunia asing itulah dia bertemu dengan seorang hamba kepada seorang ahli sihir (Kate Magowan) yang menyatakan bahawa beliau merupakan seorang puteri raja yang telah ditangkap oleh ahli sihir tersebut and meminta agar Dunstan melepaskannya. Pasangan itu bertemu hanya untuk semalaman sahaja. Sembilan bulan kemudia, pengawal tembok menyerahkan sebuah bakul yang berisi seorang bayi lelaki kepada Dunstan. Bayi tersebut bernama Tristan. 

Ceritanya bermula lapan belas tahun kemudian ketika Tristan Thorn (Charlie Cox) menjadi anak muda. Beliau bekerja sebagai budak kedai dan jatuh cinta dengan seorang gadis cantik di kampungnya, Victoria (Sienna Miller). Suatu malam, Tristan mempelawa Victoria untuk keluar dan menikmati perkelahan di waktu malam untuk melihat bintang. 

Di bawah bintang-bintang yang sama, bahagian tembok lain di Stormhold, Raja (Peter O'Toole) bersama dengan anak-anak lelakinya yang masih hidup. Raja mengambil Kuasa Stormhold (permata yang besar), dan membaling ke langit yang gelap dan memutuskan sesiapa yang berketurunan diraja dan menjumpai permata tersebut akan menjadi pemerintah Stormhold seterusnya. 

Tristan, yang terdesak untuk mengambil hati Victoria berjanji untuk membawa kepadanya bintang sewaktu hari jadi Victoria yang bakal menjelma seminggu lagi sebagai janji Victoria untuk mengahwininya. Setelah gagal menembusi pengawal tembok, bapa Tristan memberi beliau sekeping nota yang juga terdapat sebatang lilin Babylon hadiah daripada ibu Tristan kepada Tristan. Tristan menyalakan lilin tersebut untuk berjumpa dengan ibunya, namun ketika menyalakan lilin tersebut, Tristan memikirkan mengenai bintang yang dijanjikan kepada Victoria. Lantas, lilin tersebut "menghantar" Tristan ke sebuah kawasan jatuhnya bintang di wilayah Stormhold. Tristan kemudian mendapat bintang bukan seperti yang disangkanya. Bintang sebenarnya seorang wanita muda yang cantik, kekal dan berkuasa bernama Yvaine (Claire Danes). 

Tristan menggunakan rantai yang diambil oleh ayahnya ketika cuba menyelamatkan ibunya dari ahli sihir untuk mengikat Yvaine. Tristan berjanji untuk menggunakan lilin Babylon terakhir untuk menghantar Yvaine pulang ke langit setelah membawa Yvaine bertemu dengan Victoria. Walaubagaimana pun, bukan Tristan seorang yang mencari bintang. Yvaine dalam bahaya apabila tiga orang adik-beradik sihir yang dikenali sebagai "The Lilim" — Mormo, Empusa dan kakak mereka yang paling berkuasa, Lamia (Michelle Pfeiffer) — memerlukan Yvaine untuk mengembalikan kecantikan dan keremajaan dengan memakan jantung bintang. Tambahan pula, anak-anak Raja yang masih hidup bertungkus lumus mencari batu yang dipakai oleh Yvaine. 

Lamia diputuskan untuk mencari bintang dan beliu menggunakan baki terakhir jantung bintang terakhir yang dibunuhnya dahulu.

Pelakon
-------

* Charlie Cox ... Tristan Thorn
* Claire Danes ... Yvaine
* Michelle Pfeiffer ... Lamia
* Robert DeNiro ... Captain Shakespeare of the Caspartine
* Mark Strong ... Septimus
* Nathaniel Parker ... Dunstan Thorn
* Ben Barnes ... Dunstan Thorn (muda)
* Kate Magowan ... Una
* Sienna Miller ... Victoria Foresster
* Peter O'Toole ... Raja Stormhold
* Jason Flemyng ... Primus
* Joanna Scanlan ... Mormo
* Sarah Alexander ... Empusa
* Rupert Everett ... Secundus
* Ricky Gervais ... Ferdy
* Mark Heap ... Tertius
* Adam Buxton ... Quintus
* Julian Rhind-Tutt ... Quartus
* David Walliams ... Sextus
* Melanie Hill ... Ditchwater Sal
* David Kelly  ... Pengawal
* Mark Williams ... Billy
* Dexter Fletcher ... Skinny Pirate
* Henry Cavill ... Humphrey
* Sir Ian McKellen ... Narrator
* Jake Curran ... Bernard

Rujukan
-------

1. ↑  Archie Thomas (2006-01-26). "London shoots up 18% while U.K. prod'n falls". Variety. Dicapai pada 2007-04-29.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Stardust (filem)*** |

* Official movie page
* *title*  di Pangkalan Data Filem Internet (IMDb)
* *Stardust* di Metacritic
* *Stardust* di Box Office Mojo
* *Stardust* di Allmovie
* *Stardust* di Rotten Tomatoes
* MetaphysicalSF: Why I Recommend Stardust the Film Over the Novel